google/wiki40b huggingface dataset:
Sphinx lugens

Utseende

En mørkegrå svermer med kort, tykk kropp og forholdsvis store, brede vinger. Forvingene er mørkt brungrå spraglete, bakvingene svarte med to grå tverrbånd.

Levevis

Larvene lever på busken Wigandia urens (familien Hydrophyllaceae), som de spiser med god appetitt selv om bladene er dekket av stikkende hår.

Utbredelse

Bare med sikkerhet kjent fra Mexico og Honduras, mer usikre funn fra Nicaragua og USA.
Edson Aparecido de Souza

Karriere

Han har spilt for Yomiuri, Bellmare Hiratsuka og Yokogawa Electric.
Hans H. Rode

Utmerkelser

Rode ble utnevnt til kammerherre ved Christian Frederiks hoff i 1814. Senere ble han ridder av Sverdordenen og Nordstjerneordenen og medlem av det svenske Kungliga Krigsvetenskapsakademien.
Brakistokronproblemet

Galileo Galilei

Allerede i 1638 hadde Galileo Galilei i sitt store verk Discorsi e dimostrazioni matematiche intorno a due nuove scienze diskutert et tilsvarende problem. Han viste da at hvis partikkelen fulgte en brukket linje mellom de to punktene A  og B, ville den bruke kortere tid enn om den fulgte den rette linjen mellom de samme to punktene. Ved å brekke opp den rette linjen i stadig flere og kortere segmenter, mente han at man kunne redusere tiden enda mer. Dette fikk han til å antyde at den raskeste banen ville være en sirkelbue hvor partikkelen i begynnelsespunktet A  faller rett ned et kort øyeblikk. Men han hadde ikke et matematisk apparat til å verifisere denne antagelsen.
IBM Informix

IBM Informix er en produktfamilie innenfor IBM’s avdeling Information Management. Produktet består av flere programmer som utgjør et relasjonsdatabase styringssystem. Informix produktene ble opprinnelig utviklet av Informix Corporation, og underavdelingen Informix Software ble oppkjøpt av IBM i 2001.
Buskflatvikler

Utseende

En forholdsvis stor (vingespenn 15 – 20 mm) vikler. Den er ganske variabel, men forvingen har nesten alltid en ganske bred, rødlig, trekantet til trapesformet flekk ved framkanten. Arten kan være vanskelig å skille fra myrhattflatvikler (Acleris comariana), noen ganger må man undersøke kjønnsorganene for å bestemme de to artene. Om man har klekt dem fra larver, er saken klar, for artene har ulike vertsplanter. Dessuten faller buskflatviklerens flygetid gjerne mellom flyhetidene for myrhattflatviklerens to generasjoner.

Levevis

Arten utvikler seg inne i et sammenrullet blad av ulike busker, blant andre viere, blåbær, blokkebær, bringebær, slåpetorn og rogn. De voksne sommerfuglene flyr i august – september.

Utbredelse

Den er utbredt over hele Europa og også ved Stillehavet i Øst-Asia.
I Norge er den vanlig nord til den sørlige delen av Nordland.
Ina Libak

Bakgrunn og politisk virke

Libak er født på Løten, men flyttet til Averøy da hun var åtte år.  Libak har tidligere hatt en lang rekke verv i AUF, og ble innvalgt i AUFs sentralstyre under AUFs landsmøte i 2014. Under landsmøtet i 2016 ble hun valgt til nestleder, og på ungdomspartiets 56. ordinære landsmøte ble Libak ved akklamasjon valgt til leder for perioden 2018-2020. Libak ble dermed den første kvinnelige AUF-lederen på 12 år.
Libak var ved fylkestingsvalget i 2015 Akerhus Arbeiderpartis 3. kandidat, og ble etter valget innvalgt som medlem av fylkestinget i Akershus, hvor hun sitter i hovedutvalg for utdanning. Hun har også tidligere vært folkevalgt i Averøy kommune i Møre og Romsdal, og i Ås kommune i Akershus.
Som ungdomspolitiker for AUF har Libak vært en fremtredende stemme i debatten om norsk miljø- og klimapolitikk. Libak var også ansvarlig for AUF miljø- og klimapolitikk som leder av politikkområdets sentralstyreutvalg i perioden 2016-2018.
Libak er av yrke utdannet sosionom, og er blant annet medlem av FO, Framtiden i Våre Hender og Natur og Ungdom.
Under terrorangrepet mot Regjeringskvartalet og Utøya den 22. juli 2011 ble Libak skutt fire ganger og alvorlig skadet. Hun vitnet senere i rettssaken etter 22. juli-angrepene.
Gymnastikk under Asialekene 1974

Gymnastikk under Asialekene 1974. Gymnastikk var en av flere sporter under de sjuende Asialekene som ble arrangert i Teheran i Iran mellom 1. og 16. september 1974. Det var første gangen gymnastikk var på programmet under Asialekene og det ble kun konkurrert i turn. Det var totalt fjorten øvelser, åtte for menn og seks for kvinner. Kina ble beste nasjon med åtte gullmedaljer foran Japan med fire.
Chinese fishing nets

Chinese fishing nets (Cheneese vala) er fiskegarn som er festet på land. De er vanligvis kjent «Chinese fishing nets». Det mer formelle navn er «Shore operated lift nets». Store mekaniske innredninger holder de store nettene, som ofte måler. 20 meter hver vei horisontalt. Hver innretning er minst ti meter høy og består av en vektstang som holder nettet utspent over sjøen. Som motvekt brukes store stener som henger i tau. Hvert nett opereres av et lag med opp til seks fiskere. Mens slike nett er brukt over hele det sydlige India. I de indiske byene Kochi og Kollam er blitt en turistattraksjon, er de og blitt brukt i Kina og indokina.
Den 70. Golden Globe-utdelingen

Den 70. Golden Globe-utdelingen ble avholdt søndag 13. januar 2013 for å tildele priser til de beste prestasjonene innen film og TV i Filmåret 2012. Programledere for prisutdelingen var Tina Fey og Amy Poehler som begge var nominert til prisen beste kvinnelige skuespiller i TV-serie - musikal eller komedie. Prisudelingen ble sendt direkte på TV-kanalen NBC.

Vinnere og nominerte

Dette er vinnerne og de nominerte for Golden Globe 2013, basert på film- og TV-året 2012
Pyrilampes

Demus Pyrilampes (gresk: Πυριλάμπης) var en politiker fra det gamle Athen og filosofen Platons stefar. Fødselsdatoen og dødsdatoen hans er ukjent. Debora Nails anslår at han ble født år 480 f.Kr. og døde år 413 f.Kr. Pyrilampes hadde flere ganger vært ambassadør til det persiske hoff og var venn med Perikles, lederen av den demokratiske fraksjon i Athen.
Han ble såret under Slaget ved Delion i året 424 f.Kr., da han var midt i femti-årene. Pyrilampes viste alltid frem påfugler, gaver han hadde fått i sin tid som ambassadør i asiatiske ambassader. Plutark kom med beskyldninger mot Pyrilampes, om hvordan han brukte påfuglene til å kjøpe kvinner til Pericles. Pyrilampes giftet seg med sin første kone sent på 440-tallet f.Kr. Han hadde en sønn fra dette ekteskap, Demus, som var kjent for sin skjønnhet.
Joloprisen

Joloprisen (Svensk navn: Jolopriset) er en svensk pris som årlig er blitt det ut siden 2002 av Jolosällskapet, som ble innstiftet i 1997 til minne av forfatteren og journalisten Jan Olof Olsson, kjent som signaturen Jolo fra avisen Dagens Nyheter. Prisen tildeles journalister og forfattere som arbeider i Jolos ånd, det vil si «formidler kunnskap, nysgjerrighet og evner å gripe de avgjørende øyeblikkene».
Martín Vilallonga

Karriere

Martín Vilallonga startet sin profesjonelle karriere i Independiente i 1990. Han har også spilt for Estudiantes La Plata, Lanús, Racing Club de Avellaneda, Avispa Fukuoka, Universitario de Deportes, Club León og Arsenal de Sarandí.
Igor Cvitanović

Landslaget

Igor Cvitanović spilte 29 landskamper for Kroatias herrelandslag. Han ble tatt ut i Kroatias tropp til EM i fotball 1996.
Sommerfjøs

Et sommerfjøs er et fjøs for bruk om sommeren, for husdyr som går på beite i utmarka. Sommerfjøset er  som regel plassert i gjerdet mellom utmark og innmark, og er først og fremst beregnet på melkekyr. Sommerfjøset var stedet der kuene ble melket i beitesesongen. Stedet der sommerfjøset sto ble ofte kalt stølen, melkeplassen. 
Sommerfjøset hadde mange ulike navn ulike steder i Norge. I Nordhordland het sommerfjøset gardflor (gard = gjerde; flor = fjøs), i Vest-Agder het sommerfjøset buhus. (bu = bufe = husdyr). Betegnelsen sommerflor er også brukt i dette distriktet.
Sommerfjøset var knyttet til en eldre type jordbruk, der innmarka først og fremst ble benyttet til åkerbruk (korndyrking, seinere også potetdyrking), men også til slåtteng. Husdyra beitet hele sommeren i utmarka. Innmarka var omgitt av et gjerde (en gard, kunne kalles bøgarden) for at ikke husdyra skulle ødelegge åkervekstene og slåtteenga. 
En viktig funksjon for sommerfjøset var at mest mulig gjødsel skulle samles slik at den kunne komme til nytte på åkrene. En gunstig plassering av sommerfjøset var da slik at dyra ble ført inn døråpningen som vendte mot utmarka, mens gjødselgluggen i motsatt ende av fjøset vendte mot åkermarka. 
Sommerfjøset gikk ut av bruk de fleste steder midt på 1900-tallet, eller tidligere. Årsakene til det  er flere. Det ble færre små gårder og det framavlede NRF-kua var større og passet ikke inn i de små sommerfjøsene. NRF-kua var vanskeligere å håndmelke og egnet seg til intensiv melkeproduksjon. Bruken av utmarksbeite forsvant da NRF-kua gjorde sitt inntog. Den egnet seg lite til å beite i bratte og steinete skråninger. 
Sommerfjøset var ofte bygd av gamle materialer, og svært få slike bygninger er bevart til i dag.
Bjørn Skau

Familie

Skau ble journalist i Larvik-avisa Nybrott ca. 1950. 
Hans sønn er tidligere stortingsrepresentant Per Skau. 
Han var bror til misjonæren Annie Skau Berntsen og den tidligere lederen for Jern og Metall Leif Skau.
Løkken kirke

Arkitektur

Kirken var opprinnelig et skytterhus tegnet av arkitekt Morten Bachke og reist i 1916. Da et midlertidig kapell som hadde vært i bruk fra 1913 ble for lite, ble det besluttet å bygge om skytterhuset til kirke. Arkitekt Roar Tønseth var ansvarlig for ombyggingen, og den nye kirken ble innviet 13. september 1929.
Byggverket er i tre og har 170 plasser.

Utsmykning

Løkken kirkes vegger samt taket i kirkeskipet er innvendig utsmykket av Ole Teie og Oskar Hokstad.
Kirkens altertavle stod ferdig til innvielsen i 1929. Den er malt av Ole Mæhle, og motivet er «Den gode hyrde».
Også prekestolen og døpefonten er fra 1929. Dåpsfatet stammer imidlertid fra det gamle Grutsæter kapell.

Adkomst

Adkomst til stedet, som er et velkjent turistmål, er via Fv486 og Fv700.
Gleason gasskraftverk

Gleason gasskraftverk er et gasskraftverk i delstaten Tennessee i USA. Anlegget har en installert produksjonskapasitet på 501 MW, fordelt på 3 like store blokker / turbiner.
Anlegget ble påbegynt omkring 1995 og stod ferdig i 2000. Brenselkilden er naturgass. Operatør er selskapet Allegheny Energy. Opprinnelig ble anlegget utviklet av Enron.
Köpmantorget

Köpmantorget er en åpen plass i Gamla stan i Stockholm, som ligger der Köpmangatan starter, der nordre og søndre Köpmanbrinken går videre den siste biten ned til Österlånggatan. Her finnes en bronsekopi fra 1912 av skulpturen Sankt Göran och draken. Der Köpmantorget ligger i dag, fantes fram til 1697 Köpmanporten.

Historikk

Köpmantorget kaltes på Petrus Tillaeus kart fra 1733 for Kiöpmanne T. Torget fikk sitt navn etter Köpmangatan som var hovedforbindelsen mellom Stortorget og Fiskartorget utenfor den østlige bymuren. Köpmantorget var således ikke noe handelstorg, det var på Fiskartorget som spesielt skjærgårdsbefolkningen bedrev handel i middelalderen.
Før 1687 var kvartalene Pegasus (nord) og Perseus (sør) for torget sammenbygd med en hvelving, som ble kalt Köpmanporten og var en del av Stockholms gamle bymur. Köpmanporten ble avbildet av Elias Brenner like før den ble revet den 30. april 1687 «för dess trånga passage skull». Hvelvingen var i virkeligheten betydelig smalere enn på Brenners illustrasjon, ca. 1,6 meter. Etter rivingen ble dagens plass anlagt. Den var i øst ble begrenset av det nå revne Aceton-kvartalet. I 1728 ble plassen fremdeles kalt Köpmanporten. Senere har plassen også blitt kalt både Skvaltorget, på grunn av vannet som rant over plassen, og Skvallertorget på grunn av en avis som hadde lokaler på torget.
Oskar Braatens filmografi

Oskar Braatens filmografi.
Kjøllefjord kirke

Kulturminne

Kjøllefjord kirke er et kulturminne og har nummer 84788 i Riksantikvarens kulturminnebase.
Distanseritt

Veterinærkontroll

Under distanserittene er veterinærkontrollen en veldig viktig del av konkurransen. Der ivaretas både sikkerheten for hest og rytter og det påses at hesten er skikket til å fortsette. Under en veterinærkontroll blir hestens puls sjekket. Pulsen skal ned til under 64 slag i minuttet i løpet av en halv time. Er ikke alt dette tilfredsstillende blir ekvipasjen eliminert. Også hestens allmenntilstand blir omhyggelig sjekket. Dersom noe av dette ikke er tilfredsstillende blir ekvipasjen eliminert. I denne sporten er det viktig å ha hester som tar seg frem i all slags terreng, kan disponere kreftene og er utholdende. Det er også viktig med godt samspill mellom rytter og hest. Distanserittene kan deles inn i tre grupper: Turritt, optimaltid og fri fart. De lange rittene er hovedsakelig fri fart. Arabere, men også fullblods har vist seg og være de som hevder seg best i slike løp.
Palm (Saint Vincent og Grenadinene)

Navn

Øya het opprinnelig Prune, men skiftet navn til Palm da nye eiere overtok øya for å utvikle den som reiselivsmål.

Geografi

Palm ligger på Grenadabanken og er en del av Grenadinene i Windwardøyene i De små Antiller i Karibia. Øya ligger like øst for den større Union. Arealet er 0,55 km².
Et 1359,6 km² stort område mellom Palm og naboøya Union fikk i 1987 status som Union Island–Palm Island Marine Conservation Area.

Historie

Fra siste del av 1700-tallet og til ut på 1800-tallet ble øya brukt som leprakoloni for folk fra Union.
Øya var ubebodd da den i 1966 ble forpaktet bort av sanktvinsentiske myndigheter for å bli utbygd som reisemål for utenlandske turister. Trafikken til og fra øya går med båt.
Austrefjorden

Austrefjorden er en liten fjordarm av Dumbefjorden på Sula i Solund kommune i Sogn og Fjordane. Fjorden strekker seg 2,5 kilometer sørøstover. Fjorden har innløp ved Rotevika, rett sør for innløpet til Dumbefjorden.
Fjorden ligger på østsiden av Ruskeneset. Innerst i fjorden ligger gården Sandvika, mens Vågen ligger på nordsiden av Vågsneset. Ingen av disse gårdene har veisamband, hverken til hverandre eller resten av omverdenen.
Poplar (London)

Historie

I 1654 begynte befolkningen i grenden å vokse da Det britiske ostindiske kompani avsatte et stykke land til å bygge et kapell og det ble kjernen i den øvrige bosetningen. Kirken, St Matthias Old Church, ligger i hovedgaten Poplar High Street rett over skolen Tower Hamlets College. Den ligger ved siden av Poplars rådhus, som har dekorasjoner i mosaikk. Et moderne sportssenter kalt The Workhouse står på det samme stedet som Poplar Workhouse hvor lokalpolitikeren og fagforeningsaktivisten Will Crooks (1852–1921) tilbrakte sin første år. En eiendom rett ved er oppkalt etter ham.
De første bombing med fly i Storbritannia skjedde under den første verdenskrig. Disse gjorde stor skade og tok mange liv. East End i London ble særlig rammet, og i særdeleshet ble Poplar rammet hardt. I begynnelsen skjedde disse om natten med Zeppeliner som bombet ukritisk og førte til mange drepte sivile. Første bombing på dagtid skjedde 13. juni 1917 hvor 104 ble drept, 154 alvorlig skadd, og 269 lettere skadd i East End alene. Den alvorligste hendelsen var et direkte treff på en barneskole i Poplar hvor 18 barn ble drept.
I 1921 var det en skatteprotest i Poplar, ledet av Labours George Lansbury (1859–1940), fjorårets borgermester i Poplar, og med støtte fra kommunerådet, de fleste av dem industriarbeidere. Protesten trosset myndighetene, rettsvesenet og Labours lederskap. George Lansbury ble senere selv leder av Labour.
Under den andre verdenskrig ble også Poplar rammet hardt under Blitzen, og 770 sivile ble drept som resultat av bombingen.
Som en del av den nasjonale utstillingen og festivalene Festival of Britain i 1951 ble en nytt boligfelt bygget nord for East India Dock Road, og det ble oppkalt etter George Lansbury, Lansbury Estate. I samme område ble det bygget et boligkompleks kalt for Robin Hood Gardens, designet av arkitektene Peter og Alison Smithson, og det tilsvarende brutalistiske Balfron Tower, Carradale House og Glenkerry House i nord av den ungarskfødt arkitekten Ernő Goldfinger. Blant andre kjente bygninger i Poplar er Poplar Baths, et tidligere offentlig bad, som ble gjenåpnet i 2016 etter å ha blitt stengt i 1988 grunnet lokale kampanjer.
Poplar var egen kommune (metropolitan borough) innafor grevskapet London mellom 1900 og 1965. Poplar bestod da av de verdslige sognene Bow, Bromley og Poplar. Fra 1965 har Poplar vært en del av bydelen Tower Hamlets.
Australian Open 1969

Australian Open 1969
Pseudaprophata

Utseende

Små, tettbygde, blanke, svarte trebukker med lyse flekker. Antennene er kortere enn kroppen. Pronotum er avrundet firkantet uten tenner på sidene. Dekkvingene er jevnbrede til litt avsmalnende bakover.

Levevis

Disse billene har larver som lever i død ved.

Utbredelse

Slekten er utbredt på Filippinene.
Ferjesambandet Duesund–Masfjordnes

Duesund–Masfjordnes er et ferjesamband i Masfjorden kommune over Sandnesosen. Det er del av fylkesvei 570 og forbinder Duesund og Masfjordnes ferjekaier med ei kabelferje. Sambandet drives av Wergelandgruppa, og er den eneste kabelferja på primær fylkesvei i Norge.
Sambandet er på 750 m og blir betjent av KF «Fjon M» 24 ganger daglig om hverdagen. 2014 var årsdøgntrafikken 152 kjøretøy.
Övralid

Övralid er en svensk herregård nord for Motala i Östergötland. Den var hjemstedet for den svenske forfatter og nobelprisvinner Verner von Heidenstam fra 1925 til hans død i 1940.
Verner von Heidenstam bosatte seg i 1925 i den ferdige bygning som han bygde noen år tidligere, sammen med sin samboer, den danske forfatter Kate Bang. I hjemmet bodde også diverse tjenestefolk samt Kate Bangs to barn fra et tidligere ekteskap. Övralid var samlingspunktet for den svenske kulturelle elite, blant de mange gjester var også oppdagelsesreisende Sven Hedin, billedhugger Carl Milles, kunstneren Albert Engstrøm og Prins Eugen av Sverige. Alle overnattet i husets faste gjesteværelser.
Ved Verner von Heidenstams død i 1940 ble Övralid overdratt til den svenske stat, som siden har bevart både bygningen og interiøret som det opprinnelig var. Övralid er åpen for besøkende i sommermånedene og er desuten åsted for den offisielle overrekkelde av Övralidsprisen som årlig tildeles en forfatter på Verner von Heidenstams fødselsdag. Fødselsdagen feires videre med dans og sang i haven hvor forfatteren er gravlagt.
Dana Fuchs

Biografi

Fuchs ble født i New Jersey og er oppvokst i Wildwood, Florida. Da hun var tolv år ble hun med i First Baptist Gospel Choir og begynte å synge for publikum. Som 16-åring var hun frontfigur i et populært lokalband.

Karriere

The Dana Fuchs Band ga ut en CD, Lonely For A Lifetime, i 2003. Et livealbum, Live In NYC, ble sluppet 1. april 2008. Det andre studioalbumet Love To Beg ble utgitt i 2011.
Dana Fuchs spilte rollen som Sadie i Julie Taylors Across the Universe og har også portrettert Janis Joplin på scenen i musikalen Love, Janis.

Annet

Dana Fuchs bruker mye tid på å turnere, og har vært i Norge flere ganger, blant annet på Notodden Blues Festival.
Lepturgotrichona

Utseende

Små, litt tettbygde, brunspraglete trebukker med lange antenner. Antennene er tynne og betydelig lengre enn kroppen. pronotum er mye bredere enn langt, rundet. Dekkvingene er litt rundede.

Levevis

Larvene lever i død ved.

Utbredelse

Slekten er utbredt i Mellom-Amerika, på Cuba og i Venezuela.
Margaret Haraldsdatter

Margaret Haraldsdatter var datter av kong Harald Gille, norsk konge 1130-1136. Moren er ikke kjent.
Margarets far Harald var gift med Ingerid Ragnvaldsdatter, en svensk prinsesse. Ingerid var mor til Margarets halvbror, den senere kong Inge Haraldsson Krokrygg, men kildene nevner ikke hvem som var Margarets mor. Trolig var det en frille, en fast elskerinne. Faren Harald hadde flere barn utenfor ekteskap og mange friller.
Margaret var gift med lendmannen Jon Hallkjellsson, sønn av Hallkjell Huk. Jons bror, Simon Skalp, var gift med Margarets søster Maria.  Margaret og Jon hadde sønnene Ragnvald og Hallkjell.
Margarets fire brødre ble alle norske konger etter faren Haralds død.
Guvernementet Kurland

Guvernementet Kurland (russisk: Курляндская губерния, tysk: Kurländisches Gouvernement) var et guvernement i keiserdømmet Russland 1721–1918. Størstedelen av Kurland inngår i dag i republikken Latvia, der det utgjør det historiske landskapet Kurzeme.
Etter den russiske revolusjon ble guvernementet oppløst og gikk over inn i den selvstendige republikken Latvia.
Baroda kraftverk

Baroda kraftverk er et gasskraftverk i delstaten Gujarat i India. Det har en installert produksjonskapasitet på 305 MW fordelt på to omtrent like store blokker/turbiner. Operatør er det indiske selskapet Gujarat Industries Power.
Anlegget ble utbygd i årene 1992–1997. Brenselstypen er naturgass.
Bembidion varium

Utbredelse

Bembidion varium finnes i nesten hele Europa og Asia, østover til Kina. Den finnes også i Tunis i Nord-Afrika. Den er også registrert fra Norge.

Utseende

Bembidion varium er en liten løpebille med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis

Bembidion varium tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
P2-lytternes romanpris

P2-lytternes romanpris er en skjønnlitterær pris som utdeles årlig av radiokanalen NRK P2. Prisen utdeles ved konsensus mellom seks lyttere som diskuterer seg fram til resultatet i et radioprogram. Lytterjuryen skal plukke vinnerboken blant seks bøker utgitt siste år, utvalgt av en fagjury med fem medlemmer. 
Prisen ble første gang utdelt i 1998 for romaner utgitt året før. 
I 2011 besto prisen av 20 000 kroner og et litografi av Lars Elling.
Sigurds verden

Seertall

Premieren ble bare sett av 130 000 (mot 355 000 for Silje og Sigurd). Tallene tok seg opp etter en stund, men klarte aldri å nå sin forløper.
205 000 så premieren av andre sesong.

Sesonger og reisemål

Første sesong bestod av 10 program som ble sendt i perioden 17. september til 19. november 2002. Reisene ble foretatt i Brasil, Skottland, Thailand, Kanariøyene, Frankrike, Wales, Tanzania, Malawi, Den dominikanske republikk og Finland. I tillegg ble det sendt to spesialepisoder, der den ene bestod av høydepunkter fra sesongen og den andre var en halvtimes episode som het "Bak Sigurds verden" og som omhandlet folkene bak kamera.
Andre sesong bestod av 8 program som ble sendt i perioden 22. februar til 18. april 2004. Reisemålene var Arizona, Ungarn, Trinidad og Tobago, India og Maldivene, Kapp Verde, Namibia, Filippinene og Singapore.